Këshilli për dhënien e propozimeve për emërtimin e vendbanimeve, rrugëve dhe shesheve i Komunës së Tuzit, në seancën e mbajtur më 10.10.2024., ka nxjerrë :

**RREGULLAT**

**PËR PËRCAKTIMIN E PROPOZIMEVE PËR EMËRTIMIN E VENDBANIMEVE, RRUGËVE DHE SHESHEVE NË TERRITORIN E KOMUNËS SË TUZIT**

**Këshilli, për punën e vet, në mënyrë kompetente dhe me përgjegjësi të plotë do t'i propozojë Kuvendit të Komunës së Tuzit emrat e vendbanimeve, rrugëve dhe shesheve.**

* Për të përcaktuar cilësinë e propozimit, Këshilli mund të konsultohet me institucione kompetente, profesionale, shkencore dhe kulturore, por edhe me individ.
* Gjatë përcaktimit të emrave të propozuar të vendbanimeve, rrugëve dhe shesheve, Këshilli do të ketë veçmas parasysh:
* KOMUNA E TUZIT ËSHTË MJEDIS I PËRZIER, MULTINACIONAL, MULTIKONFESIONAL, MULTIKULTURORË, KU NË HARMONI JETOJNË SHQIPTARËT AUTOKTON, BOSHNJAKËT, MALAZEZËT, SERBËT, KOMUNITETI RAE, ETJ.
* Qendra Komunale e Tuzit është qendër administrative e Komunës së Tuzit.
* PËRMES EMRAVE TË VENDBANIMEVE, RRUGËVE DHE SHESHVE, TË SHËNOHEN VLERA TË PËRHERSHME NGA KULTURA DHE TRADITA E KOMUNËS, SHTETIT DHE RAJONIT.
* TË JEPEN EMRA TË PERSONALITETEVE DHE NGJARJEVE TË RËNDËSISHME HISTORIKE NGA TË GJITHA FUSHAT E KRIJIMTARISË NJERËZORE:

**\* Burrështetasit*, udhëheqësit ushtarakë, prijësit fetarë, heronjtë që kanë kontribuar për Malin e Zi, personat që kanë dhënë kontribut shkencor, kulturor, arsimor, sportiv dhe humanitar për zhvillimin e Malit të Zi.***

*Konsultimi i institucioneve dhe organizatave përkatëse nga Mali i Zi dhe institucioneve kompetente të fushave përkatëse.*

Emërtimi sipas emrave të këtyre personaliteteve - të paktën 20 vjet pas vdekjes së tyre.

**TË** **SHENOHEN NGJARJE TË RËNDËSISHME NGA HISTORIA E Malit të Zi:**

- krijimi i shtetit,

- kryengritje të rëndësishme për Malin e Zi,

- beteja të famshme malazeze.

Konsultimi me institucionet përkatëse shkencore nga Mali i Zi.

Emërtimi të bëhet së paku 50 vjet pas ngjarjes.

**TË SHËNOHEN NGJARJET KRYESORE NGA HISTORIA, TRADITA DHE KULTURA E SHQIPTARËVE DHE PAKICAVE TË TJERA NACIONALE PJESTARËT E TË CILËVE JETOJNË NË KOMUNËN E TUZIT**

* **EMËRTIMI SIPAS QYTETEVE DHE EMRAVE GJEOGRAFIKË:**

- Të Malit të Zi,

- Të rajonit (të fqinjësisë).

Kur bëhet fjalë për termat gjeografikë, duhet bazuar kryesisht nga emrat që tregojnë në mënyrë hapësinore zonën në të cilën ata gravitojnë. Rrugët dalëse të emërtohen sipas zonave, pra qyteteve ku të çojnë.

**TË JEPEN EMRAT E PERSONALITETEVE BOTËRORE TË CILAT KANË DHËNË KONTRIBUT ME RËNDËSI NË ZHVILLIMIN E KOMUNËS SË TUZIT, NË PIKËPAMJE SHOQËRORE, SHKENCORE DHE KULTURORE.**

**TË JEPEN EMRA SIPAS PËRSONALITETEVE BOTËRORE / UNIVERSALITETI I VEPRËS**

Shkencëtarë të shquar, krijues që me zbulimet, shpikjet dhe krijimtarinë e tyre të përgjithshme, kanë kontribuar në zhvillimin e rrjedhave të civilizimit botëror.

**EMËRTIMI SIPAS QYTETEVE, TERMAVE GJEOGRAFIKE, PERSONALITETEVE DHE NGJARJEVE BOTËRORE**

**II**

**LAGJET, RRUGËT DHE SHESHET NUK MUND TE EMËRTOHEN ME EMRA TË PERSONALITETEVE TË GJALLA**

**Duhet të kenë kaluar më së paku 20 vjet nga vdekja e personalitetit, në mënyrë që një vendbanim, rrugë apo shesh të marrë emrin e tij.**

**III**

**EMRI QË I ËSHTË DHËNË NJË INSTITUCIONI, VENDBANIMI, RRUGE APO SHESHI TË KOMUNËS NUK DUHET TË JEPET SËRISH/DYFISHIM I PANEVOJSHËM**

**Nëse ekziston një veçori specifike në komunë (emri i objektit shëndetësor, shkollës, rrugës, vendbanimit etj.), ai emër nuk duhet t'i jepet më vendbanimit, rrugës apo sheshit tjetër.**

**IV**

**Propozimi për dhënien e emrit të rrugës që Këshilli nuk e ka pranuar nuk mund të rishqyrtohet derisa të kalojë një vit nga data e paraqitjes së propozimit.**

**V**

**Këshilli nuk deklarohet lidhur me propozimin e pranuar për emërtimin e rrugës.**

**VI**

**Kërkohet konsensusi i të gjithë anëtarëve të pranishëm të Këshillit, nëse bëhet fjalë për propozim për emërtimin e një rruge ose sheshi, i cili nuk plotëson kushtet kohore (20 vjet nga vdekja e personalitetit të shquar ose 50 vjet nga ngjarja e rëndësishme).**

**VII**

**Propozuesi nuk mund të jetë person i lidhur me emrin e një personaliteti të shquar që propozohet për emërtimin e një rruge ose sheshi, përkatësisht i afërm i drejtpërdrejtë ose i tërthortë deri në brezin e dytë të farefisit, i afërm nga krushqia deri në brezin e parë të farefisit, bashkëshort/e me ose pa kurorë, adoptues ose i adoptuar.**

**KRYETARI I KËSHILLIT,**

**Gjergj Camaj, d.v.**